મીરપુર, 16 જૂનઃ બાંગ્લાદેશ વિરુદ્ધ ત્રણ વનડે મેચોની શ્રેણીની પહેલી મેચ જીતીને ભારતે શ્રેણીમાં 1-0થી બઢત હાસલ કરી લીધી છે. સુરેશ રૈનાના નેતૃત્વ હેઠળ અપેક્ષાકૃત યુવા ભારતીય ટીમે શેર-એ-બાંગ્લા નેશનલ સ્ટેડિયમમાં રવિવારે વરસાદના વિઘ્ન વચ્ચે રમાયેલી મેચમાં બાંગ્લાદેશને સાત વિકેટથી પરાજય આપ્યો. ભારતીય ટીમને 26 ઓવરમાં 150 રનનો સંશોધિત લક્ષ્ય આપવામાં આવ્યો હતો. જે ભારતે ત્રણ વિકેટ ગુમાવીને રોબિન ઉથપ્પા અને અજિંક્ય રહાણેની અડધી સદીની ઇનિંગની મદદથી હાસલ કરી લીધો હતો. રહાણેને મેન ઓફ ધ મેચ જાહેર કરવામાં આવ્યો હતો. આ મેચથી બોલર પરવેજ રસૂલ અને અક્ષર પટેલે આંતરરાષ્ટ્રીય વનડે કારકિર્દીની શરૂઆત કરી હતી. રસૂલે બે વિકેટ અને પટેલે એક વિકેટ મેળવી હતી.